open-index/open-wikipedia-markdown huggingface dataset:
Ballynahinch (Down)

**Ballnahinch** (irsk: *Baile na hInse*, «bosetning av øya/vannenga») er en by i grevskapet Down i Nord-Irland. Den begynte som et kursted, men har utviklet seg til en markedsby for bøndene i omegnen. Den hadde en befolkning på 6 164 mennesker i henhold til folketellingen for 2021.

Ballynahinch var tradisjonelt en kjøpstad, og markedet finner fortsatt sted på torget hver torsdag. Byen ligger på hovedveien A24 fra Belfast til Clough, nær Newcastle. En langvarig kampanje for å få den lagt utenom byens sentrum har per januar 2005 ikke ført frem. Siden 1990-årene har en rekke tiltak blitt satt i verk for å kontrollere trafikken, men mengden kjøretøy som passerer gjennom sentrum betyr at Ballynahinch er sterkt preget av trafikkvansker. Fasilitetene i byen består av blant annet et fritidssenter. De siste årene har det blitt dannet en fornyelseskomité for utviklingen av byen og de omkringliggende Spa- og Drumaness-områdene.

Byen ble grunnlagt på 1600-tallet av sir George Rawdon, og hans familie eide det meste inntil det irske opprøret i 1798. Slaget ved Ballynahinch betydde sluttet for United Irishmen, den nasjonalistiske bevegelsen som sto bak opprøret. 

I januar 1997 ble tre soldater som var utenfor tjeneste nesten drept av en PIRA-bombe. En av dem sjekket rutinemessig under bilen sin, og kom borti kvikksølvmekanismen som utløste bomben som var plassert der. Heldigvis for soldatene var bomben konstruert for å drepe personer inne i bilen, og sprengkraften gikk derfor oppover og ikke utover. 

## Referanser


## Eksterne lenker
*
Newcastle (Nord-Irland)

**Newcastle** (irsk: *An Caisleán Nua*) er en liten badeby ved kysten av grevskapet Down i Nord-Irland. Sør for byen ligger Mournefjellene. Naturområdene Tollymoreskogen og Donardparken, med Slieve Donard, tiltrekker mange fotturister. Den er kjent for sin sandstrand, skoger (Donard Forest og Tollymore Forest Park) og golfbanen til Royal County Down Golf Club og Route 66 Automobile Museum. Byen ligger i distriktet Newry, Morne and Down. Ved folketellingen i 2021 hadde den en befolkning på 8 298 innbyggere.

Byen har målsetningen å markedsføre seg selv som «aktivitetsstedet» for Nord-Irland. Den har dratt nytte av en oppgradering på flere millioner pund til promenaden og hovedgaten. Byen er vennskapsby med New Ross i grevskapet Wexford sør i republikken Irland.

## Referanser


## Eksterne lenker
*
Down (distrikt)

**Down** (irsk **An Dún**) er et distrikt i grevskapet Down i Nord-Irland. Administrasjonssenteret er Downpatrick

## Byer og landsbyer

*Ardglass
*Ballynahinch
*Castlewellan, Clough, Crossgar
*Downpatrick, Dundrum
*Killough, Killyleagh
*Newcastle
*Saintfield, Seaforde, Strangford
Harvey Keitel

**Harvey Keitel** (født 1939) er en amerikansk filmskuespiller med polsk-rumensk bakgrunn. Han startet skuespiller-karrieren i 1967, men slo ikke gjennom før han begynte å spille diverse forbryterroller på 1970-tallet. Han har spilt i blant annet *[[Taxisjåføren]]* (1976), *[[Jesu siste fristelse]]* (1988), *[[Thelma & Louise]]* (1991), *[[De hensynsløse (1992)|De hensynsløse]]* (1992), *[[Piano (film)|Piano]]* (1993), *[[Pulp Fiction]]* (1994), *[[Odyssevs' blikk]]* (1995), *[[From Dusk Till Dawn]]* (1996), *[[Little Nicky]]* (2000) og *[[National Treasure]]* (2004) og oppfølgeren National Treasure – Book of Secrets fra 2007.

Keitel har også opptrådt i filmer som Be Cool fra 2005. I 2010 spilte han i filmene Verre enn verst og The Last Godfather. I 2018 fikk han en rolle i filmen Isle of Dogs.

## Referanser


## Eksterne lenker
*
Ravnanger ungdomsskole

**Ravnanger ungdomsskole** er en offentlig ungdomsskole på Askøy i Vestland. Den ble tatt i bruk høsten 1985, og i 1987 ble gymsalen med garderober og Ravnanger grendahus tatt i bruk. Noen få år senere var også fotballbanen og tilhørende friidrettsanlegg med tartandekke klar til bruk etter en formidabel dugnadsinnsats av idrettslagene Vestsiden og Ask Friidrett i samarbeid med kommunen. I de senere år har Ask Friidrett arrangert junior-NM og B-NM på det som nå kalles Ravnanger idrettspark. Sammenkoblingen av idrettsanlegg, grendahus og skole gjør at skolen er svært mye brukt både til hverdag og fest. Ravnanger ungdomsskole er en MOT skole, det betyr at skolen er med i MOT. 23. november feirer skolen MOT til å glede dagen.

Elevene som begynner ved denne ungdomsskolen kommer fra barnetrinnene ved Tveit skole, Haugland skole, Davanger skole og Hanøy skole. Ravnanger skolekrets er i vekst. Nytt skolebygg med økt kapasitet ble offisielt åpnet 9. mars 2009. Rektor ved skolen er Jarle Kleiven per 2019.

## Ny idrettshall
Askøy Forum ble bygget i 2004 er en idrettshall som kan deles inn i tre mindre haller og har plass til ca. 2000 personer. Ravnanger ungdomsskole leier hallen til kroppsøvingstimene.

## Referanser


## Eksterne lenker
* Ravnanger skole sine eldre hjemmesider
*Ravnanger skole sin hjemmesider per 2019 
* Et fotoalbum med bilder fra Ravnanger med nabobygder, på Askøy, i Hordaland.
Los Angeles Times

***Los Angeles Times*** (ofte forkortet til ***LA Times***) er en amerikansk avis utgitt i Los Angeles i California. Med et daglig opplag på  (2019) har *Los Angeles Times* landets femte største opplag. Fra 2000 til 2007 var avisen eid av mediekonsernet Tribune Company. Avisen ble grunnlagt i 1881.

## Referanser


## Eksterne lenker
* 
* Tribune Company
Boeing 707

**Boeing 707** var Boeings første kommersielle jetfly. Prototypen, med kjælenavnet *Dash 80*, fløy jomfruturen den 15. juli 1954 som *Model 367-80*. Flyet hadde fire Pratt & Whitney JT3 jetmotorer. 

Den første kommersielle flyvningen ble gjennomført av Pan Am den 26. oktober 1958 med åpningen av en transatlantisk jetrute fra New York til Paris.

Ved en rekke oppgraderinger, blant annet en videreutvikling av motorene, ble etter hvert rekkevidden til flyene økt. Flyet ble produsert i 1&nbsp;010 eksemplar frem til 1991.

## Modeller

* **707-120** &ndash; originalen
* **720** &ndash; kortere og lettere versjon, opprinnelig beregnet som mellomdistanse-fly.
* **707-320** &ndash; lenger, raskere og større rekkevidde. Med rekkevidde på cirka 6&nbsp;000 km med 141 seter, ble dette den første virkelige interkontinentale utgaven av flyet.

### Air Force One
Tre spesialbygde *707-120* og to spesialbygde *707-320B* ble levert til det amerikanske forsvaret for å fly regjeringsmedlemmer. De to sistnevnte ble brukt til å fly presidenten som *Air Force One*. I 1990 ble alle fem flyene erstattet av to spesialbygde Boeing 747.

## Spesifikasjoner

## Leveringer

## Referanser


## Eksterne lenker
*
Tribune Media

**Tribune Media** var et amerikansk mediekonsern grunnlagt i 1847, med hovedkontor i Chicago i Illinois. Selskapet eide avisene *[[Chicago Tribune]]*, *[[Los Angeles Times]]* og *[[The Hartford Courant]]*, baseballaget Chicago Cubs og en radio- og TV-stasjon. I tillegg var Tribune Media deleier i TV-selskapet The WB Television Network.

I 2014 ble aviseierskapet utskilt i Tribune Publishing, og i 2019 fusjonerte Tribune Media med Nexstar Media Group.

## Referanser


## Eksterne lenker
*
Glukose

**Glukose**, også kalt **druesukker**, er et karbohydrat med den kjemiske formelen C6H12O6. Glukose er den forbindelsen plantene fremstiller i fotosyntesen. Glukose spiller i tillegg en viktig rolle under celleåndingen. Glukose er et monosakkarid (mono = én), og er den mest utbredte sukkerarten i planteriket. Glukose og fruktose er byggesteiner i sukrose (sakkarose), som er et disakkarid (di = to). Sukrose er det sukkeret vi bruker mest i dagliglivet og kalles også for bordsukker. Glukose finnes i fri tilstand i honning, grønnsaker og frukt. Glukose inngår videre som byggestein i sammensatte sukkerarter og i polysakkarider som cellulose og stivelse.

Alle karbohydrater, unntatt kostfiber (cellulose), blir omdannet til glukose i kroppen. Menneskekroppen kan kun ta opp monosakkarider (glukose, fruktose eller galaktose). Denne prosessen begynner allerede i munnen og fortsetter i tynntarmen. Når karbohydratene er brutt ned går de med blodet til leveren og omdannes der til glukose. Derfra går glukosen ut i blodbanen, og føres rundt til alle cellene ved hjelp av blodårene, og fraktes så inn i cellene ved hjelp av hormonet insulin. Noe av glukosen blir lagret i lever og muskler som stoffet glykogen, og er en reservekilde når vi trenger det. 

Bindingene mellom sukkerenhetene (monomerene) i sammensatte sukkerarter bestemmer om kroppen klarer å dele dem opp til monomerer, for så å ta dem opp. Som regel klarer kroppen å bryte alle alfa-bindinger, men ingen beta-bindinger. Stivelse inneholder bare alfa-bindinger og kan derfor brukes til energi. Cellulose er lange glukosekjeder med beta(1,4)-bindinger imellom seg, og kan derfor ikke nedbrytes og absorberes. Fiber fungerer derfor ikke som et sukker for oss, men det har andre effekter som bl.a. økt peristaltiske bevegelser i tarmene. 

Et unntak fra regelen er laktose som består av glukose og galaktose bundet sammen med en beta (1,4)-binding, men som nesten alle barn og de fleste voksne i Europa, Midtøsten og India likevel kan spalte via enzymet laktase. Voksne personer som helt eller delvis mangler dette enzymet får det som kalles *[[laktoseintoleranse]]*. I ur-amerikanske (99&nbsp;%), østasiatiske (&gt;90&nbsp;%) og afrikanske folkeslag (20&nbsp;%&nbsp;-&nbsp;90&nbsp;%) er forekomsten av laktoseintoleranse generelt høyere enn i europeiske folkeslag (2&nbsp;%&nbsp;-&nbsp;20&nbsp;%).

## Referanser


## Eksterne lenker
*
Telekommunikasjon

**Telekommunikasjon**  finner sted gjennom tegn, lyd og bilder over større avstander, særlig ved hjelp av elektromagnetisk teleteknikk som telegrafi, telefoni, radio, fjernsyn, datakommunikasjon, datanettverk og alarmtjenester, men også andre hørbare og synlige innretninger som jungeltrommer, varder, semaforering og annet. Post, bøker, aviser, foto og film regnes ikke som telekommunikasjon.

Moderne samfunn er helt avhengige av velfungerende telekommunikasjoner, og industri og aktiviteter som er knyttet direkte til telekommunikasjoner, utgjør nesten 3 % av verdens totale økonomi. De tradisjonelle informasjonskanalene og telekommunikasjonsmidlene vil i framtiden trolig konvergere, det vil si smelte sammen til ett medium.

## Teleteknikk
Enkeltdelene i et telekommunikasjonssystem består av en sender, et transmisjonsmedium (linje) og en mottaker. En eller flere kanaler kan realiseres i et transmisjonsmedium ( se baseband, bredbånd og multipleksing). Senderen er en innretning som omdanner eller koder meldingen til et fysisk overførbart signal. Transmisjonsmediet, på bakgrunn av sin natur, vil sannsynligvis endre og gjøre signalet dårligere på veien fra senderen til mottakeren. Mottakeren har en dekodingsmekanisme som er i stand til å gjenskape beskjeden dersom en viss grense for degradering av signalet er ikke er oversteget. I noen tilfeller er den endelige "mottaker" øyet og/eller øret (eller i enkelte tilfeller andre sanseorganer) og gjenskapingen av meldingen blir gjort i hjernen.

Telekommunikasjon kan gå fra punkt-til-punkt, punkt-til-flere-punkt eller kringkasting. Kringkasting er kommunikasjon som går fra en sender til mange mottakere. Punkt-til-flere-punkt er en mindre form for kringkasting. Eksempler på kringkasting er fjernsyn og radio, mens et eksempel på punkt-til-flere-punkt kommunikasjon kan være bruk av mindre radiosamband (f.eks. jaktlag).

En av oppgavene for en telekommunikasjonsingeniør er å analysere fysiske egenskaper for linje eller transmisjonsmedium, og de statistiske egenskaper til en melding for å utvikle den mest effektive koding- og dekoding-mekanismene.

## Juridiske forhold i Norge
Rettslig regulering av telekommunikasjon har endret seg over tid. Med unntak i startfasen var det i hovedsak statlig monopol fram til 90-tallet. Den første tilnærmet komplette framstillingen av norsk telekommunikasjonsrett skjedde ved boka Innføring i telekommunikasjonsrett fra 2001 ved Cappelen Akademisk Forlag. Redaktør var Jon Bing. Medforfattere var Håkon Styri (kap 1), Andreas Galtung (kap 2 og 8), Brynjar Mørkved (kap 3), Nils Kr. Einstadbland (kap 4 og 5), Trygve Norum og Børge Krogsrud (kap 6), Arne Moland og Katinka Mahueu (kap 7), Leif-Henrik Rønnevig (kap 9), Beate Jacobsen (kap 10), Sverre Lilleng (kap 11), Frode Sæter og Anders M. Wagle og Jan Sandtrø (kap 12).

Gjeldende lov er lov av 4.7.2003 nr 83 om elektronisk kommunikasjon (ekomloven). I tillegg er det flere forskrifter.

## Se også
* Informasjons- og kommunikasjonsteknologi (IKT)
* Synkront optisk nettverk

## Eksterne lenker
* 
* Norsk telemuseum
Anestesilege

**Anestesilege** eller **anestesiolog** er en lege som er spesialist i faget anestesiologi. Anestesileger er tradisjonelt ansvarlige for å gi pasienter narkose og bedøvelse i forbindelse med kirurgiske inngrep, og kan i denne sammenhengen også betegnes som narkoseleger, særlig i eldre språkbruk. Faget anestesiologi har blitt stadig mer avansert og omfatter også akuttmedisin og intensivmedisin. Anestesileger arbeider også med intensivbehandling av alvorlig syke pasienter og akuttmedisin, samt med avansert smertebehandling. Anestesileger må derfor ha brede medisinske kunnskaper og ferdigheter, siden anestesilegen i prehospitale sammenhenger som regel vil være den eneste legen som gir behandling av akutt, alvorlig sykdom og skade. Anestesiologi er blant de tallmessig største og også mest allsidige medisinske spesialitetene. De fleste anestesileger jobber på sykehus – ofte i akuttmottak, kirurgiske avdelinger, intensivavdelinger og utrykningstjenester – og samarbeider nært med leger innen andre fagfelt, herunder kirurger. Leger som jobber i redningstjenester (f.eks. luftambulansetjenesten), eller med militærmedisin og katastrofemedisin (f.eks. i Forsvarets sanitet eller ulike hjelpeorganisasjoner), er også svært ofte anestesileger.

Den første anestesilegen i Norge var Otto Mollestad (1908&ndash;1973) som begynte som anestesilege ved Rikshospitalet i Oslo i 1946. I dag er det anestesileger på alle norske sykehus som driver kirurgi. Det tar minst 5 år etter autorisasjon som lege å bli godkjent som spesialist i anestesiologi i Norge, i praksis som regel noe lengre.

Anestesileger kan spesialisere seg innen bestemte områder av anestesifaget, f.eks. barneanestesi, smertebehandling og lignende. I Norge er dette imidlertid ikke formelle spesialiteter.
Associated Press

**Associated Press** (**AP**) er et amerikansk nyhetsbyrå grunnlagt i mai 1846. Byrået fungerer som et kooperativ eier av en rekke aviser, som både bidrar med nyhetsstoff og benytter stoff skrevet av byråets egne journalister.

Per 2004 anvendes byråets nyhetsstoff av 1700 aviser, samt 5000 radio- og TV-stasjoner. APs fotoarkiv inneholder 10 millioner bilder.

## Referanser


## Eksterne lenker
* 
*
Agence France-Presse

**Agence France-Presse** (**AFP**) er et fransk nyhetsbyrå grunnlagt i 1835 av Charles-Louis Havas.

Det har hovedkontor i Paris og regionale sentra i Washington, Hongkong, Nikosia og Montevideo. AFP har 4&nbsp;000 ansatte i totalt 165 land, inklusive korrespondenter og 110 kontorer over hele verden. Byrået selger nyheter på fransk, engelsk, arabisk, spansk, tysk, portugisisk og russisk.

## Referanser


## Eksterne lenker
*
AFP

**AFP** har flere betydninger:

* Agence France-Presse, et nyhetsbyrå
* Australian Federal Police, en politietat
* Avtalefestet pensjon, en pensjonsordning i Norge
* Apple Filing Protocol, et filsystem utviklet av Apple
* Armed Forces of Philippines, Filippinenes væpnede styrker
* Alfa-fetoprotein, et glykoprotein
* American Free Press, en amerikansk ukesavis
* Australia First Party, et australsk politisk parti
Luftrør

**Luftrøret** (anatomisk *trachea* eller *trakea*) er en transportkanal for luft (oksygen) som forbinder munnhulen og svelget/pharynx med lungene. Røret begynner i strupen og strekker seg fra strupehodet til høyre og venstre hovedbronkus. 

Veggen i luftrøret er forsterket med bruskringer som holder røret åpent. Innsiden av luftrøret er kledd med spesialiserte slimhinneceller med flimmerhår som blant annet hjelper til med å transportere partikler opp fra luftveiene. Dette overflatelaget er der forkjølelses og influensavirus angriper. 

I øvre deler av luftrøret er det nerveforsyning til følelegemer som gjør at vi kjenner at det er noe på slimhinnen og som utløser hosterefleksen.

Ved nedre ende av luftrøret deles det i høyre og venstre hovedbronkus. Høyre hovedbronkus har en nesten vertikal retning, mens venstre hovedbronkus går mer horisontalt. Derfor vil fremmedlegemer oftest fortsette ned høyre hovedbronkus.

Spiserøret ligger rett bak luftrøret. Den øverste del av hovedpulsåren passerer foran nedre del av luftrøret og bakover på venstre side, like over venstre hovedbronkus.

Luftrøret oppstod i stamarten til de landlevende virveldyrene. Tidligere i evolusjonen (og den dag i dag hos mange fiskearter, som f.eks. lungefisker) måtte luftstrømmen til og fra lungene gå via spiserøret.
The New York Times Company

**The New York Times Company** er et amerikansk mediekonsern grunnlagt av Henry Jarvis Raymond og George Jones i 1851. Selskapet eier blant annet *[[The New York Times]]*, *[[International Herald Tribune]]*, *[[The Boston Globe]]* og 16 andre aviser, åtte TV-stasjoner og to radiostasjoner. The New York Times Company har også en andel i baseballaget Boston Red Sox.

## Referanser


## Eksterne lenker
*
Nyhetsbyrå

Et **nyhetsbyrå** er et foretak som produserer og formidler nyhetsstoff, og ofte også bilder, til pressen og andre massemedier. Blant de største og mest kjente nyhetsbyrå er Reuters, Agence France-Presse (AFP), Agenzia Nazionale Stampa Associata (ANSA) og Associated Press (AP).
Norges første nyhetsbyrå het Norsk Telegrambyrå (NTB), og ble grunnlagt i 1867.

## Historie
Det eldste nyhetsbyrået er Agence France-Presse (AFP). Det ble grunnlagt av franskmannen Charles-Louis Havas i 1835 under navnet Agence Havas. To av hans ansatte, Paul Julius von Reuter og Bernhard Wolff, etablerte senere konkurrerende nyhetsbyrå i henholdsvis  London og Berlin. 

## Større nyhetsbyrå
*ABC news (American Broadcasting Company)
*ABC (Australian Broadcasting Corporation)
*Agence France-Presse
*Agência Brasil
*Agència Catalana de Notícies
*Agenzia Giornalistica Italia
*Agenzia Nazionale Stampa Associata (ANSA)
*Agerpres
*AKIpress news agency
*Al-Jazeera
*All Headline News
*Al-Imran news agency
*American Press Association
*Public News Agency of Ecuador and South America (ANDES) 
*Anadolu Agency
*ANP
*Antara
*Asian News International (ANI)
*Associated Press
*Associated Press of Pakistan
*Australian Associated Press
*Baltic News Service
*Bangladesh Sangbad Shangstha
*BBC News
*Belga
*Bernama
*Bloomberg L.P.
*BNO News
*Canadian Press
*Central News Agency
*Cihan News Agency
*Central Asian News Service
*CNN
*DAPD News Agency
*Deutsche Presse-Agentur
*Dow Jones Newswires
*EFE
*European Pressphoto Agency
*Hotspot Media
*IRNA
*ISNA
*Iraqi national News Agencyhttp://www.iraqinationalnewsagency.com 
*Ihlas News Agency
*Indo-Asian News Service
*Interfax
*Inter Press Service
*ITAR-TASS
*Jiji Press
*Kyodo News
*Kurd Press
*Lusa
*Magyar Távirati Iroda
*Namibia Press Agency (NAMPA)
*NBC News
*New Zealand Press Association (NZPA)
*Norsk Telegrambyrå (NTB)
*Notimex
*Nouakchott News Agency (ANI)
*Novum
*Pacnews
*PanARMENIAN.Net
*Philippines News Agency (PNA)
*Polska Agencja Prasowa (PAP)
*Press Association
*Pressclub Information Agency (PIA)
*Press Trust of India
*Pressat
*Qatar News Agency
*QMI
*Reuters
*RIA Novosti
*Ritzau
*SIWEL Agence Kabyle d'Information
*Slovenian Press Agency
*Suomen Tietotoimisto (STT)
*Tahitipresse
*Tanjug
*Télam
*Tidningarnas Telegrambyrå
*UNIAN
*United News of India
*United Press International (UPI)
*United States Press Agency (USPA)
*WireImages (kun bilder)
*World Entertainment News Network (WENN)
*Xinhua News Agency
*Yonhap
*ZUMA Press
Rostrevor

**Rostrevor** (irsk: *Ros Treabhair*) er en landsby og et bydistrikt i grevskapet Down i Nord-Irland. Den ligger nær Warrenpoint ved kysten av havinnløpet Carlingford Lough og ved foten av fjellet Slieve Martin, 485 moh. Elven Kilbroney renner gjennom landsbyen og skogen Rostrevor Forest er rett ved. Den er innenfor distriktet Newry, Mourne and Down. Ved folktellingen i 2011 hadde byen en befolkning på rundt 2 800 innbyggere.

Utenfor byen står Cloughmore, granittblokk på 50 tonn, lokalisert i skråningen av Slieve Martin, rundt 300 meter over landsbyen Rostrevor, og lokalt kjent som «den store steinen», fra dens irsk navn *An Chloch Mhór*. Den ble avsatt der av tilbaketrekkende isbreer under siste istids maksimum. I tillegg finnes også det megalittiske monumentet og Kilfeaghandolmen, som er en menneskeskapt dysse og ganggrav fra oldtiden.

## Referanser


## Eksterne lenker
*
Banbridge

**Banbridge** (irsk: *Droichead na Banna*) er en by i grevskapet Down i Nord-Irland. Den ligger ved elven Bann og hovedveien A1. Den vokste opp omkring en skysstasjon og linindustri. Byen er administrasjonssenter for distriktet Banbridge. Byen hadde en befolkning på rundt 17 400 innbyggere i henhold til folketellingen for 2021.

Byen har navn etter en bro som bygget over elven Bann i 1712. Byen er også kjent for en veiundergang fra 1834, kalt *The Cut*, som går under hovedgaten. Den er blant de eldste i sitt slag, og ble konstruert for at hestekjerrer skulle slippe å kjøre opp en bratt bakke. 

Nær Banbridge oldtidsstrukturen Loughbrickland crannog, som ble ble bygget omkring år 500. Også ringborgen Lisnagade ligger rett utenfor byen.

Kaptein Francis Crozier ble født i Banbridge, og det står en statue av ham ved sentrum. I 1840-årene var han kaptein på HMS «Terror», og ledet en ekspedisjon som utforsket Antarktis. 

## Referanser


## Eksterne lenker
*
Banbridge (distrikt)

**Banbridge** er et distrikt i grevskapet Down i Nord-Irland. Administrasjonssenteret er byen Banbridge. Distriktet strekker seg fra Slieve Croob i øst til elven Bann i vest. Hovedveien mellom Dublin og Belfast, i Nord-Irland kalt A1, går gjennom distriktet. 

## Byer og landsbyer

*Banbridge
*Dromore
*Gilford
*Louchbrickland
*Scarva
Ballinakill

**Ballynakill** (irsk: *Baile na Coille*, «Skogens by») er en liten by i grevskapet Laois i Irland på R432-regionveien mellom Abbeyleix, Ballyragget og Castlecomer i grevskapet Kilkenny. Den oppsto som en markedsby og har et rettlinjet gatenett fra 1700-tallet. I henhold til folketellingen i 2016 har byen en befolkning på 445 innbyggere.

## Historie

Fra 1613 og fram til ''Unionsloven'' (Act of Union) i 1707 var byen en parlamentarisk bydel, og valgte to medlemmer til det irske underhuset. Da byens festning og byen overga seg ble mye ranet, blant annet storfe, sauer og tøy. Bemerkelsesverdig nok har en beretning om denne hendelsen blitt formidlet av innfødt sør-amerikansk patagonier

Byen ble beleiret og plyndret av irske opprørere, blant annet jarlen av Castlehaven og lord Mountgarret, under det irske opprøret i 1641 da den irske adelen forsøkte et statskupp. Da slottet og byen overga seg ble mye ranet, inkludert storfe, sauer og tøy. Bemerkelsesverdig nok overlever denne informasjonen til oss gjennom en beretning fra en innfødt amerikansk patagonier fra dagens sørlige Argentina/Chile, men «nå en kristen» som hadde vært tjener for kaptein Richard Steele i tjue år og bodde i Ballinakill.

## Landemerker
Byens torg har et monument over menn som døde i opprøret i 1798. Monumentet ble reist i 1898. I 1998 ble det holdt en seremoni i Ballinakill for å markere tohundreårsdagen for dødsfallene.

Et storstilt park- og hageanlegg, Heywood House Gardens, som ligger like nord for Ballinakill, er en formell hage på det tidligere Heywood Estate og som ble designet av Edwin Lutyens og Gertrude Jekyll i tiden 1906-1912. Hagene er nå administrert av Office of Public Works og åpent for publikum.

## Sport
Ballinakill GAA og Spink GAA er de lokale gælisk fotball-klubbene i Gaelic Athletic Association.

## Referanser


## Litteratur
* Dunphy, Ger; O'Shea, Christy (2002): *Ballinakill: A Journey through Time*, Dunphy & O'Shea

## Eksterne lenker
*
PA Media

**PA Media**, tidligere **Press Association**, er et britisk nyhetsbyrå grunnlagt i 1868. Byrået ble stiftet av et konsortium av regionale aviser som et kooperativ med korrespondenter i alle de store byene i Storbritannia og Irland. Selskapet eies fortsatt av disse avisene. Press Association har sitt hovedkontor i London og et landsdelskontor i Howden.

Byrået er Storbritannias største leverandør av nyhetsstoff, sportsnyheter og bilder. Det leverer nyhetstjenester til alle landets nasjonale og regionale aviser, kringkastingskanaler og Internett-redaksjoner.
## Referanser


## Eksterne lenker
*
Anion

Et **anion** er et negativt ladet ion, det vil si at det er flere elektroner enn protoner i partikkelen. Anioner danner salter sammen med sine positive motstykker, kationer. 

I jordsmonnet er anioner de som lettest lar seg vaske ut, da de ikke klebes fast på overflaten av leir- eller humus-kolloider. Dette gjør at det er problemer med å holde planter forsynt med stoffene nitrogen og fosfor.
Negative fosforioner, fosfat (HPO42− og H2PO4−), går likevel i forbindelse med kalsium og danner det nesten uløselige stoffet råfosfat, Ca3(PO4)2. Dermed lagres det som en reserve i jorden. Det samme skjer ikke for det negative nitrogenionet, nitrat (NO3−), som forblir oppløst og flyter bort med grunnvannet.

## Eksempler på anioner
*Cl− = klorid-ion (se også klor)
*NO3− = nitrat-ion (se også nitrogen)
*SO42− = sulfat-ion (se også svovel)
*CO32− = karbonat-ion (se også karbon)
*PO43− = fosfat-ion (se også fosfor)

## Se også
* Kation
* Ion
George Soros

**George Soros** (født **György Schwartz**; 1930) er en amerikansk finansmann og filantrop. 

## Bakgrunn og virke
Han vokste opp i Ungarn, og overlevde krigen trass sitt jødiske opphav. Soros utvandret til London i 1953, og videre til New York i 1956. Han stiftet Quantum-fondene sammen med Jim Rogers i 1969.

Soros ble kjent innen finansverden da han under valutauroen i 1992 tjente en milliard amerikanske dollar på å ta posisjoner der han tjente penger dersom pundet svekket seg.

Senere ble han kjent for sin rolle i roserevolusjonen i Georgia. Han bevilget store summer til demokratenes kandidater før presidentvalget i USA i 2004 for å hindre at George W. Bush ble gjenvalgt. Soros driver stiftelsen Soros Foundation, som blant annet finansierer Open Society Institute. Soros startet sitt filantropiske arbeid i Øst-Europa midt i 1980-årene, for å støtte sivilsamfunnet mot det kommunistiske regimet.

Soros har skrevet flere bøker, blant annet *Alchemy of Finance* og *The New Paradigm for Financial Markets*. Begge bøkene drøfter vitenskapsfilosofi. Soros hevder at de naturvitenskapelige metodene som matematikk og statistikk kommer til kort i samfunnsfagene, som preges av at observatørene også er aktører. Deres evne til å observere klart blir dermed dårligere. Denne tendensen er særlig sterk innen finansverdenen, hvor prisene på finansaktiva påvirkes av hvordan de blir oppfattet av markedsaktørene. Samtidig blir oppfatningen påvirket av prisene. Denne mekanismen kaller Soros refleksivitet.

Formuen hans ble i 2008 anslått av *[[Forbes]]* til å være på over 45 milliarder kroner.

Soros har støttet anti&shy;korrupsjons&shy;arbeid og har vært talsmann for å åpne grenser for flyktninger, blant annet i sitt fødeland Ungarn. I 2017 og 2018 drev Ungarns statsminister Viktor Orbán en omfattende kampanje mot Soros. Kampanjen besto blant annet av en rekke plakater med slagord mot ham og beskrives som antisemittisk. Ifølge *New York Times* skal bildene av Soros brukt i kampanjen ha blitt manipulert slik at nesen fremsto lengre. Soros betalte for den unge, liberale Orbans utdanning ved Oxford i 1989 og støttet Orbans regjering økonomisk for å rydde opp i forurensing i landet.

## Referanser


## Eksterne lenker
* 
* 
* 
*
Diazepam

**Diazepam** er et legemiddel i gruppen benzodiazepiner og er et hypnotikum (sovemiddel), sedativum (beroligende), anxiolytikum (angstdempende) og antiepileptikum (krampestillende). Det gis som tabletter, dråper, stikkpiller eller injeksjon. På grunn av deres effekt på sentralnervesystemet er diazepam og andre benzodiazepiner gjenstand for misbruk. I klinisk praksis anvendes diazepam  mest mot angst, uro og søvnvansker.

I Norge markedsføres diazepam under produktnavnene *Stesolid,* *Valium* og *Vival.*

For noen epilektikere er det ikke uvanlig å ha rektal stesolid (rektalsprøyte) lett tilgjengelig. Medisinen er egnet for å stoppe noen former for epileptiske anfall på en rask måte.

## Bruksområder
Diazepam brukes ved behandling av angst, fobier, uro, spenninger, aggresjon, kramper og ved søvnvansker. Sammen med andre preparater benyttes Valium ved depresjoner med angst, uro og rastløshet. Valium brukes også som beroligende middel før operasjoner, undersøkelser og prøvetaking som kan skape uro.

## Mulige bivirkninger
Som alle legemidler kan Diazepam forårsake bivirkninger, men ikke alle får det.

### Mest vanlige bivirkninger
* Tretthet
* Søvnighet

### Mindre vanlige bivirkninger
* hodepine
* svimmelhet
* konsentrasjonsvansker
* muskelsvakhet
* vanskeligheter med å samordne bevegelsene, spesielt hos eldre.

### Sjeldne bivirkninger
* rastløshet
* uro
* irritabilitet
* aggressivitet
* vrangforestillinger
* mareritt
* hallusinasjoner *(mest vanlig hos barn og eldre)*
* hudreaksjoner
* gulsott
* åndedrettshemming
* blodtrykksfall
* hjertesvikt
* kvalme 
* munntørrhet
* forstoppelse
* inkontinens
* mangelfull tømming av urinblæren
*Fall og brudd er sett hos brukere av denne typen legemiddel. Det er økt risiko hos de som samtidig bruker beroligende midler (inkludert alkohol) og hos eldre.*

NB: Denne nettsiden er kun til informasjon og er ikke en legemiddel-side. Dersom du opplever ubehagelige bivirkninger, ber vi deg ta kontakt med en lege.

## Abstinenssymptomer
Når du slutter å bruke diazepam etter lengre tids behandling, bør dosen trappes ned gradvis. På den måten minsker risikoen for at du får uønskede ettervirkninger. Rådfør deg med legen om dette. Ved langvarig bruk eller misbruk, kan abstinensene vare lenge. Noen studier har pekt mot opp til ett år eller mer.

### Vanligste ettervirkninger/abstinenser
* Søvnforstyrrelser
* Depresjon
* Høyere følsomhet for sansene

### Andre symptomer
* Økt angst
* gastrointestinale symptomer
* Økt følsomhet for: lys, støy, lukt og smak
* Insomnia/Søvnløshet
* Muskelkramper
* Paranoide tanker
* Rastløshet
* Anfall
* Skjelvinger
* Problemer med å sove
* Synsforstyrrelser

## Sammensetning av Valium, Vival og Stesolid
* Virkestoff er diazepam (Valium 5 mg)  (Vival 2 mg , 5 mg)  (Stesolid 2 mg, 5 mg)
* Hjelpestoffer for 5 mg er laktosemonohydrat (100 mg per tablett), maisstivelse, magnesiumstearat, gult jernoksid (E 172)
* Hjelpestoffer for 2 mg er  laktose 57 mg, potetstivelse, polysorbat 80 (E433), mikrokrystallinsk cellulose (E460), magnesiumstearat og talkum

## Se også
*Benzodiazepin
*Psykoaktivt stoff

## Referanser
Kation

Et **kation** er et *positivt* ladd ion, det vil si at det er flere protoner enn elektroner i partikkelen. Et kation består ofte av et enkelt, positivt ladd metall-atom. Kationer danner salter sammen med sine negative motstykker, anioner.

## Eksempler på kationer
*H+ = hydrogen-ion (se syre)
*NH4+ = ammonium-ion (se også ammoniakk og nitrogen)
*K+ = kalium-ion
*Ca2+ = kalsium-ion
*Mg2+ = magnesium-ion
*Fe2+ = toverdig jern-ion 
*Fe3+ = treverdig jern-ion (se rust)
*Al3+ = aluminium-ion

## Se også
*Anion
*Ion
## Litteratur

* 
*
Suspensjon

**Suspensjon** kan ha flere betydninger:
* Suspensjon (arbeidsforhold)
* En midlertidig opphevelse av en lov, forskrift, avtale eller lignende. Årsaken er ofte en ekstraordinær situasjon.
* I kjemien er suspensjon en utblanding av et uoppløselig stoff i en væske.
* I geografi er suspensjon en form for materialtransport i vann eller vind hvor materialet i transport ikke har kontakt med bakken før det blir avsatt.
* I harmonilæren er suspensjon et forsinket toneskifte.
VM i fotball 1934

**[[VM i fotball]] [[1934]]** ble arrangert i Italia. For første gang måtte landene kvalifisere seg for å delta i sluttspillet. Antallet deltakernasjoner var doblet fra forrige gang, men bare 10 av de 32 nasjonene kom utenfra Europa.  ble verdensmestre på hjemmebane etter å ha slått  2-1 i finalen.

Det er blitt hevdet at Benito Mussolinis innflytelse strakk seg så langt som til å utnevne dommere til Italias kamper. Det ble sagt at den svenske dommeren som dømte semifinalen og finalen møtte Mussolini før kampene, og omdiskuterte avgjørelser falt alltid i Italias favør. Enkelte dommere dømte så klart for Italia at de ble suspendert i hjemlandene etter VM-turneringen. Imidlertid har ingenting blitt bevist.

De regjerende verdensmestrene  avslo invitasjonen om å delta, et svar på europeernes lunkne holdning fra det forrige verdensmesterskapet i 1930.

Den innledende runden ble spilt som en cuprunde, der åtte europeiske lag: , Tsjekkoslovakia, , , Italia, , Østerrike og  gikk videre.

I kvartfinalene fikk man den første omkampen i noe verdensmesterskap etter at det sto 1-1 mellom Italia og Spania etter ekstraomganger. Italia vant omkampen 1-0, og slo deretter Østerrike med de samme sifrene. Tsjekkoslovakia gikk til finalen ved å slå Tyskland 3-1.

Finalen ble spilt på Del Partiti stadion. Etter 70 minutter ledet Tsjekkoslovakia 1-0. Italierne utlignet før sluttsignalet gikk, og scoret vinnermålet på overtid.

## Kvalifisering
:*Utdypende artikkel: [[Kvalifisering til VM i fotball 1934]]*
16 lag kvalifiserte seg. 12 fra Europa, to fra Sør-Amerika, ett fra Nord- og Mellom-Amerika og ett fra Asia/Afrika.

## Innledende runde

----

----

----

----

----

----

----

----

## Kvartfinaler

**Omkamp**

----

----

----

----

## Semifinaler

----

----

## Bronsefinale

----

## Finale

----
*Forkortelser* :
**eeo – etter ekstraomganger*
**str. – straffespark*

## Toppscorere
Klometiazol

**Klometiazol** er et medisinsk preparat innenfor gruppen av andre hypnotika-sedativa. I Norge markedsføres preparatet under produktnavnet Heminevrin.
Times

**Times** kan referere til flere aviser, blant annet:

* The Times i London
* The Irish Times 
* The New York Times
* Los Angeles Times
* The Times of India
* The Times of Northwest Indiana
* The Times of Malta

## Skrifttyper
* Times New Roman

## Annet
* The Time
* The Sunday Times
News UK

**News UK** er et britisk avisforlag etablert i 1981. Foretaket er et datterselskap av News Corporation, som eies av mediemagnaten Rupert Murdoch.

News UK utgir blant annet *[[The Times]]*, *[[The Sunday Times]]* og *[[The Sun]]*. News UK gav også ut søndagsavisen ''News of the World'', som ble nedlagt 10. juli 2011.

## Eksterne lenker
*
Ernst Jünger

**Ernst Jünger** (født 29. mars 1895 i Heidelberg, død 17. februar 1998 i Riedlingen) var en tysk forfatter. Han anses av mange som en av de fremste representanter for tysk nasjonalisme, konservatisme og aristokrati i diktningen. Han ble en dekorert krigshelt under første verdenskrig, og var stasjonert i Frankrike under andre verdenskrig. Til tross for sin nasjonalistiske verdensanskuelse så var han en motstander av nazismen.

## Bakgrunn og virke
Under første verdenskrig var han infanterioffiser i den tyske armeen, og ble flere ganger dekorert for tapperhet i strid, han mottok blant annet Ritterkreuz des Hausordens von Hohenzollern, Pour le Mérite og Jernkorset 1. klasse. Etter krigen skrev han boken *In Stahlgewittern ; ein Kriegestagebuch*, av André Gide kalt «den utvilsomt vakreste bok om krigen jeg kjenner». Jean-Paul Sartre skal ha sagt at «jeg hater ham, ikke som tysk, men som aristokrat». 

Mens han innledningsvis hadde betraktet nasjonalsosialismen med en viss sympati og delte bevegelsens antidemokratiske innstilling, avviste han et tilbud om en politisk karriere under den nasjonalsosialistiske regjeringen. I boken *På marmorklippene* advarte han mot den forringelse av menneskeverdet han så i samtiden. Under annen verdenskrig tjenestegjorde han som infanterikaptein i Frankrike.

Jünger mottok senere en rekke sivile utmerkelser, blant annet Großes Bundesverdienstkreuz i 1959, Schiller-Gedächtnispreis, byen Verduns fredsmedalje og Frankfurt am Mains Goethe-pris.

## Bibliografi

## Litteratur
* Alfred Andersch: *Deutsche Literatur in der Entscheidung*. 1948
* Armin Mohler (red.):  *Die Schleife. Festschrift für Ernst Jünger*. 1955 (Neuauflage 2001 ISBN 3-935063-15-6)
* Alfred Andersch: *Achtzig und Jünger*. 1975; auch in: *Das Alfred Andersch Lesebuch*. 1979
* Paul Noack: *Ernst Jünger. Eine Biographie*. Berlin 1998 ISBN 3-8286-0024-7
* Bernd A. Laska: ''"Katechon" und "Anarch". Carl Schmitts und Ernst Jüngers Reaktionen auf Max Stirner*. LSR-Verlag, Nürnberg 1997 ISBN 3-922058-63-9*
* Tobias Wimbauer: Personenregister der Tagebücher Ernst Jüngers (1999, 2. Auflage, erweitert und ergänzt 2003)
* Tobias Wimbauer: Das Luminar. Schriften zu Ernst und Friedrich Georg Jünger, Buchreihe, (Herausgeber)
* Tobias Wimbauer: Anarch im Widerspruch . Neue Texte zu Werk und Leben der Brüder Ernst und Friedrich Georg Jünger, (Herausgeber) 2004

## Referanser


## Eksterne lenker
* 
* 
*  Jünger-Freundeskreis – Freundeskreis der Brüder Ernst und Friedrich Georg Jünger 
*  Buchhandlung Miller im Jünger-Haus  – Spezialbuchhandlung im Jünger-Haus, Wilflingen
*  Ernst Jünger in Cyberspace – ausführliche Biografie, Bibliografie, Essays, Fotos u.v.m. von John King
*  Linksammlung – Kommentierte Linksammlung von der Universitätsbibliothek der FU Berlin
Fluoksetin

**Fluoksetin** er et antidepressivum innenfor gruppen av selektive serotoninreopptakshemmere (SSRI). Medikamentet er mest kjent under merkenavnet *Prozac*, mens det i Norge markedsføres som *Fontex* og *Fluoxetin*. 

## Farmakologiske egenskaper
*For klinisk bruk, virkningsmekanisme og [[bivirkning]]er se artikkel om [[Selektiv serotoninreopptakshemmer|selektive serotoninreopptakshemmere]].*

Fluoksetin har mye lengre halveringstid (flere døgn) enn andre antidepressiva. Den aktive metabolitten norfluoksetin er i tillegg et SSRI som elimineres enda langsommere fra kroppen (halveringstid 8-9 dager). Selv om den antidepressive effekten er best dersom medikamentet tas hver dag, kan fluoksetin doseres sjeldnere enn andre antidepressiva, og konsekvensen av å hoppe over enkelte doser er mindre.  Enkelte psykiatere hevder det er den lange halveringstiden er den vesentligste egenskapen som gjør fluoksetin overlegent andre tradisjonelle antidepressiva. Den langsomme eliminasjonen bidrar også til mindre ubehag i forbindelse med avslutning av behandlingen. 

Fluoksetin er en potent hemmer av CYP2D6. Dette medfører interaksjon med en rekke andre legemidler, som på grunn av langsommere eliminasjon hoper seg opp med økt fare for bivirkninger og toksisitet. 

Mens de fleste andre SSRI ikke lenger anbefales til personer under 18 år på grunn av økt selvmordsfare og aggressivitet, godkjente den sentrale europeiske legemiddelmyndigheten EMEA i juni 2006 at fluoksetin kan forskrives til barn, helt ned til 8-årsalderen. Konklusjonen er at fordelene oppveier ulempene hos barn med moderat til alvorlig depresjon når psykologisk behandling ikke har ført fram. Forutsetningen er at medikamentet skal kombineres med pågående terapi.

## ''Prozac'' som fenomen
Da legemiddelprodusenten Eli Lilly kom på markedet med *Prozac* i 1988, ble det en umiddelbar suksess på grunn av de få bivirkningene, den lave toksisiteten og sin tilsynelatende meget gode effekt mot en rekke psykiske lidelser. Millioner av pasienter verden over har brukt medikamentet. *Prozac* brukes i den engelskspråklige verden som betegnelse på alle SSRI, mens begrepet *Lykkepille* har slått mer gjennom i Skandinavia. Kritikere har sett på *Prozac*s voldsomme popularitet som et faresignal i samfunnet, hvor medikamenter ses som løsning på et hvert personlig problem, eller hvor man kan ta *en pille for alt som er ille*. Spesielt i amerikansk offentlighet har prozac blitt en metafor for et samfunn som bedøver seg for å unngå ubehagelige inntrykk.

*Prozac* har også hatt en sentral plass i kulturlivet på 1990-tallet. Mest kjent er Elizabeth Wurtels selvbiografiske bok og film Prozac nation. Regissøren Lars von Trier har stått frem og fortalt at han har hatt god nytte av å bruke *Fontex* under innspillingen av filmene Idioterne og Dancer in the Dark.

## Se også
*Selektiv serotoninreopptakshemmer

## Eksterne lenker
*Felleskatalogtekst ''Fluoxetin''
Fenytoin

**Fenytoin** er et medisinsk preparat til behandling av epilepsi, som tilhører gruppen av hydantoinderivater. I Norge markedsføres fenytoin under produktnavnet *Epinat*.
Time Inc.

**Time Inc.** var et amerikansk medieselskap. Selskapet kunne føres tilbake til 1922 og ble grunnlagt av Henry Luce og Briton Hadden. Det var notert på New York Stock Exchange.

Blant selskapets publikasjoner var:

**[[Entertainment Weekly]]*
**[[Fortune]]*
**[[Marie Claire]]*
**[[Money]]*
*''People''
**[[Sports Illustrated]]*
*''Time''

## Referanser


## Eksterne lenker
*
WarnerMedia

**WarnerMedia** var et amerikansk mediekonsern med virksomhet innen Internett, forlag, film, telekommunikasjon og kringkasting. Det hadde hovedkontor i New York i USA. Det ble stiftet 10. januar 1990 gjennom sammenslåingen av Time Inc. og Warner Communications. I 1996 fusjonerte selskapet med Turner Broadcasting System og i 2000 med America Online.

## Referanser


## Eksterne lenker
*
AOL

**AOL** (tidligere **America Online**) er en amerikansk mediebedrift og internettleverandør. Selskapet ble grunnlagt i 1985 og eies i dag av Yahoo. AOL var et av de første selskapene som tilbød tilgang til internett for allmennheten. I dag står AOL også bak snakkeprogrammet *AOL Instant Messenger*.

AOL tilbyr mobiltjenester under merkenavnet *AOL Mobile*.

## Referanser


## Eksterne lenker
* 
* Nettportal
Time (tidsenhet)

**Time** (forkortet **t**) er en måleenhet for tid som utgjør eksakt 60 minutter, eller 3600 sekunder. Ett døgn består normalt av 24 timer. Det internasjonale symbolet for time er *h* (jf. fr. *heure*, lat./sp./port. *hora*, eng. *hour*), men i Norge brukes ofte *t* (som internasjonalt betegner tonn).

Én time er eksakt definert som 3600 sekunder, i motsetning til lengre tidsenheter som døgn, uke, måned og år, som er definert astronomisk og varierer i lengde.

I undervisning brukes ordet *time* også om perioden undervisningen varer, og man kan for eksempel si «timen varte i 45 minutter».

Ordet *time* har sin opprinnelse i norrøne *tími*, som betyr «tid; gang». Legg merke til at det engelske ordet *time* betyr «tid, gang», og at tidsenheten time heter *hour*.

## Ord og uttrykk
**de små timer*, de første timene etter midnatt
**den siste time*, tiden da man skal dø
**i ellevte time*, i siste liten
**på timen*, øyeblikkelig

## Se også
*Kvarter, en kvart time
*Glass (maritimt), en halv time
*Vakt (tidsenhet), fire timer
PepsiCo

**PepsiCo** er et internasjonalt mat- og drikkeforetak grunnlagt i 1965. Selskapet produserer, markedsfører og selger et mangfold av leskedrikker, samt salte, søte og kornbaserte snacksvarer og andre matvarer. Selskapet eide tidligere også hurtigmatkjedene Kentucky Fried Chicken, Pizza Hut og Taco Bell. PepsiCos største merkevarer er idag Pepsi, 7 Up, Quaker Oats, Gatorade, Frito-Lay, Mountain Dew, Tropicana og Starbucks og Lipton (joint venture med Unilever.

PepsiCo sammenlignes ofte med rivalen The Coca-Cola Company, og til tross for at det selges mer Coca-Cola enn Pepsi, har PepsiCo tre ganger så mange ansatte og større omsetning enn The Coca-Cola Company.

## Referanser


## Eksterne lenker
*
Tidningarnas Telegrambyrå

**Tidningarnas Telegrambyrå AB** (**TT**) er et svensk nyhetsbyrå. Det ble opprettet i 1921 av en gruppe storbyaviser som overtok det tidligere telegrambyrået De förenade byråerna (DFB).

Forfatteren Stieg Larsson jobbet i mange år på byrået.

## Eksterne lenker
*
Pepsi

**Pepsi** (også kalt **Pepsi-Cola**) er en amerikansk kullsyreholdig brus produsert av PepsiCo. Den er hovedkonkurrenten til Coca-Cola.

Pepsi ble utviklet i 1893 av farmasøyten Caleb Bradham i New Bern, Nord Carolina og ble først kalt *Brad's Drink*. Drikken ble opprinnelig laget for å kurere fordøyelsesbesvær, og Bradham byttet navnet til Pepsi Cola i 1898 basert på den medisinske betegnelsen dyspepsi. Den originale oppskriften inneholdt også sukker og vanilje med tanke på at denne drikken skulle hjelpe til med mageproblemer og øke energinivået.

I Norge distribueres Pepsi av Ringnes. I Sverige kjøpte Carlsberg Sverige Pepsi-lisensen i 2000.

## Pepsidrikker som selges i Norge
* Pepsi – Cola med en andel søtstoff
* Pepsi Max – Pepsi uten sukker, men med mer koffein.
* Pepsi Max Lime – Pepsi Max med limesmak

Pepsi Max er en sukkerfri Cola produsert av PepsiCo som ble introdusert i Storbritannia og Italia i april 1993. 

## Eksterne lenker
* 
* pepsimax.no  – Pepsi Max Norges offisielle nettsted
Kubikkilometer

**Kubikkilometer** er en avledet SI-enhet for måling av volum.
Symbolet for kubikkilometer er **km³**.
En kubikkilometer er volumet av en kube hvor hver side er en kilometer lang.

Kubikkilometer brukes blant annet til å angi volum av innsjøer i forbindelse med vannkraft.

1 km³ er lik:
* 1 000 000 000 m³
* 1 000 000 dam³
* 1 000 hm³
* 0, 000 000 001 Mm³

Og motsatt:
* 1 m³ = 0,000 000 001 km³
* 1 dam³ = 0,000 001 km³
* 1 hm³ = 0,001 km³
* 1 Mm³ = 1 000 000 000 km³

1 km³ er, i forhold til SI-enheten liter, lik:
* 10 000 000 000 hektoliter
* 100 000 000 000 dekaliter
* 1 000 000 000 000 liter

Og motsatt:
* 1 hektoliter = 0,000 000 000 01 km³
* 1 dekaliter = 0,000 000 001 km³
* 1 liter = 0,000 000 001 km³

## Se også
* Kubikkmeter
Kubikkhektometer

**Kubikkhektometer** er en avledet SI-enhet for måling av volum.
Symbolet for kubikkhektometer er **hm³**.
En kubikkhektometer er volumet av en kube hvor hver side er en hektometer (100 meter) lang.

Kubikkhektometer brukes til å angi volumet av store vannmasser, som f.eks. volumet av vannreservoarer, men brukes ellers lite. Enhetene kubikkmeter og kubikkilometer brukes i stedet.

1 hm³ er lik:
* 1 000 000 m³
* 1 000 dam³
* 0, 001 km³

Og motsatt:
* 1 m³ = 0,000 001 hm³
* 1 dam³ = 0,001 hm³
* 1 km³ = 1 000 hm³

1 hm³ er, i forhold til SI-enheten liter, lik:
* 1 000 000 kiloliter
* 10 000 000 hektoliter
* 100 000 000 dekaliter
* 1 000 000 000 liter

Og motsatt:
* 1 kiloliter = 0,000 1 hm³
* 1 hektoliter = 0,000 000 1 hm³
* 1 dekaliter = 0,000 000 01 hm³
* 1 liter = 0,000 000 001 hm³
Briskebybanden

**Briskebybanden**, populært kalt «Banden», er en supporterklubb for Eliteserien klubben Hamarkameratene. Foreningen ble stiftet i 1997 av Sigurd Blystad, og hadde i slutten av 2006 617 medlemmer. Lederen for *Banden* i 2024 er Simen Brænden Mortensen.

Supporterklubben er uavhengig, men samarbeider med fotballklubben. Bandens plassering på hjemmebanen Briskeby er på Felt A på den gamle sittetribunen. Fra 1997 til 2008 var Briskebybanden plassert på motsatt langside mot Fredvang Allé, bortsett fra enkelte kamper i 2008-sesongen der denne langsidene var stengt på grunn av bygging.

Briskebybandens «hatlag» er ,  og . Grunnen til at VIF er et av lagene har med den sterke hockeyrivaliseringen mellom  og  på 80- og 90-tallet å gjøre. Mange av Storhamar-supporterne har tatt med dette til fotballbanen.

Et av Ham-Kams motto er *ett liv – ett lag*, som kommer fra en av Briskebybandens sanger: *Ett liv, ett lag, to farger – og det er grønt og hvitt.*

## Ledere
* 2026 - Trym Brattrud Borgen
* 2023-2024 Simen Brænden Mortensen
* 2019-2022 Fred Kristian Nordstad
* 2018 Gaute Smestad Pedersen
* 2015-2017 Marie Ørsnes
* 2013-2015 Jørgen Berntsen
* 2012 Marius Frang
* 2010-2011 Tor Arne Olsen
* 2008-2009 Uno Solberg
* 2007 Marie Ørsnes
* 2006 Helge Larsen
* 2003-2005 Pål Christian Egeberg

## Eksterne lenker
* Nettside